Ramón Fonst
<s>Ramón Fonst Segundo (Havana, 31. kolovoza 1883. – Havana, 10. rujna 1959.) je bio kubanski mačevalac i višestruki olimpijski pobjednik, poznat po tome što je bio prvi Kubanac koji je osvojio olimpijsku medalju te prvi Kubanac koji je osvojio olimpijsko zlato.</s>

<s>Iako je rođen na Kubi, Fonst je većinu svog djetinjstva proveo u Francuskoj, gdje se aktivno bavio mačevanjem.</s><s>Sa samo 17 godina, Fonst je 1900. godine u Parizu debitirao na Olimpijskim igrama, gdje je iznenađujuće osvojio zlatnu medalju u disciplini mač pojedinačno, porazivši francuskog mečavalca Louisa Perréea, te srebrnu u disciplini mač za amatere protiv profesionalnih učitelja.</s><s>S ove dvije medalje je postao prvi osvajač medalja iz Latinske Amerike.</s><s>Na Olimpijadi 1904. godine u St.</s><s>Louisu, osvojio je još dvije zlatne medalje, u maču i floretu pojedinačno te u floretu ekipno.</s>

<s>Dvadeset godina je izbivao s Olimpijade prije nego je 1924. godine u Parizu ponovo nastupio za Kubu, koja je tada po prvi puta poslala formalni tim (dotad je Kuba bila predstavljana od strane individualnih sportaša, ali bez formalnog olimpijskog tima).</s><s>Došao je do polufinala u maču pojedinačno te do četvrtfinala ekipno, ali nije osvojio medalju.</s><s>Iako se više nije pojavljivao na globalnoj sceni, nastavio je dominirati mačevalačkom scenom u svojoj regiji, osvojivši nekoliko regionalnih natjecanja do 1938. godine.</s>

<s>Nakon završetka profesionalne karijere, Fonst je od 1941. do 1946. bio predsjednik kubanskog Nacionalnog olimpijskog odbora, a kasnije i vladin savjetnik za spor.</s><s>Preminuo je 9. rujna 1959. godine u rodnoj Havani.</s>

<s>Kubanski sportisti
Mačevanje
Olimpijski pobjednici</s>

